CELEX: 32019D0470
Language: et
Date: 2019-03-20 00:00:00
Title: Komisjoni rakendusotsus (EL) 2019/470, 20. märts 2019, millega tunnistatakse kehtetuks otsus 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias (teatavaks tehtud numbri C(2019) 2045 all) (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 80/49
               
            
         KOMISJONI RAKENDUSOTSUS (EL) 2019/470,
         20. märts 2019,
         millega tunnistatakse kehtetuks otsus 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias
         
            
               (teatavaks tehtud numbri C(2019) 2045 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (1) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Komisjoni otsus 2005/779/EÜ (2) võeti vastu pärast sigade vesikulaarhaiguse puhanguid Itaalias. Otsuses on sätestatud sigade vesikulaarhaigusega seotud loomatervishoiu eeskirjad kõnealuse liikmesriigi piirkondadele, mis on sigade vesikulaarhaigusest vabaks tunnistatud, samuti selle liikmesriigi piirkondadele, mida ei ole kõnealusest haigusest vabaks tunnistatud.
                  
               
                     (2)
                  
                  
                     Itaalias on mitu aastat viidud ellu sigade vesikulaarhaiguse tõrje- ja seireprogrammi, et saada selle liikmesriigi kõigile piirkondadele sigade vesikulaarhaigusevaba staatus.
                  
               
                     (3)
                  
                  
                     Itaalia on komisjonile esitanud sigade vesikulaarhaigusevaba staatuse kohta uut teavet, mis tõendab, et Calabria piirkonnas on see haigus likvideeritud.
                  
               
                     (4)
                  
                  
                     Pärast Itaalia esitatud teabe läbivaatamist ja võttes arvesse tõrje- ja seireprogrammi rakendamise soodsaid tulemusi, tuleks Calabria piirkond tunnistada sigade vesikulaarhaigusest vabaks.
                  
               
                     (5)
                  
                  
                     Kuna sigade vesikulaarhaigus on nüüdseks likvideeritud kõigis Itaalia piirkondades, on otsus 2005/779/EÜ aegunud ja see tuleks kehtetuks tunnistada.
                  
               
                     (6)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2005/779/EÜ tunnistatakse kehtetuks.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 20. märts 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 224, 18.8.1990, lk 29.
         
            (2)  Komisjoni 8. novembri 2005. aasta otsus 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias (ELT L 293, 9.11.2005, lk 28).